Sporterkenning - Hoër Landbouskool Oakdale
Nie minder nie as honderd-en-negentien leerders het gedurende die jaar provinsiale- en nasionale kleure op sportgebied verwerf. Die skool bied tans 12 sportsoorte aan.
Die leerders is tydens die sporterkenningsgeleentheid vereer. Die hoogtepunt van die aand was die oorhandiging van nasionale kleure aan elf leerders. Hierdie Oakdalers se ouers is die geleentheid gebied om hul nasionale kleurbaadjie vir hulle seuns aan te trek.
Oakdale is trots op die puik sportprestasies, maar het veral groot waardering vir die passie en genot waarmee die Bulle aan sportaktiwiteite deelneem. Op Oakdale maak die bydraes van elke leerder die verskil – hier is elkeen ŉ wenner!
Die volgende sportmanne ontvang toptoekennings: Agter: Rikus van Zyl (jnr. muurbalspeler), Janco Klinck (jnr. rugbyspeler), Hendrik Victor (jnr. krieketspeler), Michael Cronjé (veelsydigste atleet), Gerrit Swanepoel (hoofdirigent), Henk Pienaar (gholfspeler), Jaco Smit (vordering in sport), Russell Pratt (snr. Victor Ludorum, beste atletiekprestasie en veelsydigheid in sport), Jay-Cee Nel (snr. krieketspeler) Míchael Basson (buitesport), WP van Heerden (snr. rugbyspeler), Henk Smit (jnr. tennis), Hanno Strauss (snr. muurbalspeler), Blayne Primo (jnr. Victor Ludorum), MJ Marais (skaakspeler) en Duther Theron (jnr. tennis). Middel: Bernard Maritz (geestelike leierskap) en Matthew Stephens (graad 8-rugbyspeler). Oakdale se Nasionale verteenwoordigers: Voor: Tiaan Conradie, Pierre Blignaut, Etienne Steyn (jnr. toutrekker), Streicher Möller, TL Steyn, Zinedine Booysen (sportman van die jaar), MC du Plessis (snr. toutrekker), Nicolaas Basson, Johan Swart, Thinus Linde en Christian Clasquin.